JohanHeinsen/ENO huggingface dataset:
Aarhuus Stifts-Tidende, 1844-06-14
Keiseren af Rusland vilde forlade England igjen den 10de Junii. Ved Windsor har han bivaanet en glimrende Revue, ved hvilken Prinds Alber samt Hertugerne af Cambringe og Wellington selv kommanderede deres Regimenter. Keiseren har ved denne Leilighed den engelske Hosebaandsorden, Prinds Albert og Wellington den russiske St. Andreasorden. En uhyre Masse af velklædte Herrer og Damer trængte sig til, for at see den smukkeste Mand i hele Europa, som Keiser Nicolaus bliver kaldt, forøvrigt finder han ikke nogen synderlig Sympathi hos Folket. Den 6te vilde Dronning Victoria følge med Keiseren i Theatret, og den 7de give til hans Ære en stor Soireehvortil Cabinetsministrene og hele det diplomatiske Corps vare indbudne. Om den egentlige Hensigt, med Keiserens Besøg hviler endnu et uigjennemtrængeligt Slør. (Det Pludselige, Uventede, Hemmelighedsfulde ved denne Reise – hedder det fra Paris beskjæftiger her paa det ivrigste alle Kredse, og fylder alle politiske Partier med de forskjelligste Gisninger. Een af dem er den: at Kongeriget Polen skal udslettes af de europæiske Staters Række; en anden: Tyrkiets Deeling; en tredie: Hertugen af Bordeaux's Ophøielse paa den franske Throne efter Ludvig Philips Død.) Aftenen førend Keiserens Afreise fra London skulde der sammesteds holdes et Bal tilBedste for de emigrede Polakker. En Mængde af Hovedstadens fornemste Damer havde overtaget sig Bestyrelsen deraf. Politiet havde arresteret en Jrlænder, som havde truet med, at ville skyde Wellington og Robert Peel.
Aarhuus Stifts-Tidende, 1844-06-14
J Paris havdes den næsten utrolige Efterretning, at den russiske Keiser vilde under det strængeste Jncognito af en Grev Romanow besøge Frankrigs Hovedstad. Man har i samme Stad bemærket, at Thiers hver Dag, saalænge Keiseren har været i England, har sendt Depescher til den franske Gesandt i London, Grev St. Aulaire.
Aarhuus Stifts-Tidende, 1844-06-14
J Spanien vedvarer endnu det samme Blod system som hidindtil. J Barcellona, Girona o. fl. Stæder blive daglig 4 a 6 Personer henrettede for at have taget Deel i Opstandsforsøgene. Der hersker desaarsag allevegne Gjæring og Utilfredshed. Dronning Jsabella er plaget af et ondartet Udslæt, der gribet om sig i en saa foruroligende Grad, at man frygter for hendes Liv.
Aarhuus Stifts-Tidende, 1844-06-14
Jnsurrectionen i Calabrien skal nu have en langt farligere Characteer end hidtil. Jnsurgenterne havde endogsaa slaaet en Bataillon af de kgl. Tropper i Nærheden af Paola.
Aarhuus Stifts-Tidende, 1844-06-14
Berlinernes Glæde over Keiserinden af Ruslands Besøg i Sommer er bleven tilintetgjort ved et sidste Løverdag til Berlin indtruffet Budskab, at den Nervesvækkelse, som Hs. M. i flere Aar har lidt af har igjen i den senere Tid taget til i en saa foruroliggende Grad, at alle Anstalter til den nærforestaaende Reise ere blevne standsede. Dog ikke alene det, men ogsaa Keiser Nicolaus's Yndlingsdatter, Storfyrstinde Olga, der siges at være hemmelig forlovet med den franske Thronprætendent Hertugen af Bordeaux, er pludseligt bleven meget farlig syg, endogsaa i den Grad, at man frygtede for hendes Liv. Dette sørgelige Budskab vil muligt gjøre en pludselig Forandring i Keiserens Reiseplan.
Aarhuus Stifts-Tidende, 1844-06-14
J Schlesien har der først i d. M. været en Tumult i flere Bomuldsvæverier, saa at der maatte reqvireres Militairmagt for at tilveiebringe Roligheden, ved hvilken Affaire flere Tumultuanter bleve dræbte.
Aarhuus Stifts-Tidende, 1844-06-14
Den nogle Mile fra Würtzburg beliggende lille Stad, Teuschnitz er Natten imellem 4de og 5te de lagt i Aske ved Jldsvaade. Ni Mennesker vare omkomne ved denne Jldebrand.
Aarhuus Stifts-Tidende, 1844-06-14
Ogsaa paa Hamborgs Børs har den preussiske Forordning mod Actiespeculationshandelen gjort et voldsomt Jndtryk, især paa dem som havde speculeret i Actier i de projecterede Jernbaner dennesides Elben, da man nu ikke meere har de preussiske Speculanter i Baghold. Under disse Omstændigheder skal der i Løverdags være afsendt en Petition til Kongen af Danmark, hvori Hs. M. bønfaldes om, at nægte de endnu ikke bevilgede Jernbaner i Allerhøists. Lande sin allerh. Concession, for at forebygge endnu større (H. N. 3.) Ulykker.
Aarhuus Stifts-Tidende, 1844-06-14
Fædrelandet. Kjøbenhavn, den 11te Junii. Det kgl. Jern dampskib Ægir, command, af Capt. Suenson, afgik igaar Eftermiddags herfra til Kiel med Hs. K. H. Prinds Ferdinand og Gemalinde Prindsesse Ca(Brig. Td.) roline.
Aarhuus Stifts-Tidende, 1844-06-14
Den fra Odense, Nyborg og Assens afgaaede Deputation angaaende Jernbanesagen, har igaar havt Audients hos Hs. Maj. Kongen.
Aarhuus Stifts-Tidende, 1844-06-14
Det er i flere Aviser omtalt, at der skal være en Troppesamling mellem Horsens og Veile. Vi have ogsaa hørt tale derom, men, saavidt vi have kunne erfare, er der endnu ikke taget nogen officiel Bestemmelse derom, og i alle Tilfælde er der nok Sandsynlighed for, at Samlingen vil indskrænke sig til de Tropper, der ere underlagte den jydske Generalcommande, det vil sige, 3 Cavallerie-Regimenter, 3 Jnfanterie=Batailloner og et Jægercorps; men disse Troppeafdelingers hele Styrke vil neppe udgjøre 3000 Mand, altsaa langtfra 14000, som man (Ths. Av.) har meent.
Aarhuus Stifts-Tidende, 1844-06-14
De Missionairer, der hidtil ere gaaede til Grønland, have i Almindelighed været Candidater med Non contemnendum. De have været forpligtede til at tjene, som ugift, i 6 Aar og som gift, i 10 Aar, og deres Løn har været 300 8 i Penge, 1 Mands Kost (som gift 1 1/2 Mands Kost) og naturligviis friBolig og Brændsel. For at vinde dygtigere Candidater for disse Poster har det allerede længe været paatænkt at forbedre Missionairernes Kaar, og man siger nu, at Pengelønnen vil blive forhøiet til 600 om Aaret, og Tjenestetiden fastsat til 8 Aar, enten Vedkommende ere gifte eller ugifte. (S. Bl.)- Ang, det snurrige Giftermaal som nylig fandt Sted paa Ladegaarden (see d. Bl. No 103) læses endvidere Følgende i Fædrelandet: "Forleden Dag indfandt sig paa Ladegaarden en Mand, som udbad sig, at han maatte see Gaardens qvindelige Befolkning, da han ønskede at indlade sig i den hellige Ægtestand, og han her troede at kunne finde en kjøn, huuslig Kone, da dette var ham af Vigtighed, eftersom han modtog sine fleste Jndtægter i mange smaae Portioner, og han gjerne vilde have en hengiven og tro Livsledsagerinde til at bestyre Kassen. Da Manden var i sine bedste Aar, saae vel ud og havde sit gode Udkomme, fandt Bestyrelsen ingen Anledning til at nægte ham Adgang til Husets Damer, der idet mindste saavidt opfyldte Mandens Fordring, at flere af dem virkelig ere kjønne og de alle stadig ere hjemme de 6 Dage om Ugen. Efter at have gjort et flygtigt Bekjendtskab med dem, valgte Manden en ung Pige, som syntes saa vel om ham og hans Tilbud, at hun ikke benyttede sig af den hende givne Betænkningstid, men efter et Øiebliks Overveielse resolut slog til, hvorpaa Frieren beskedent kyssede hende paa Haanden, paa Munden vilde han ikke kysse hende førend Tillysningen var begyndt. Med Etatsraad Bræstrups Tilladelse finder denne nu Sted, og næste Dyrehavstid træffer man sikkert Parret paa Bakken. Det vil da vise sig, om det for ham har været et Fornuftgiftermaal paa Ladegaarden."
Aarhuus Stifts-Tidende, 1844-06-14
For at gjendrive de Rygter, der have været udspredte, om det ringe Besøg Tivoli skulde have havt iaar, har Bestyrelsen i Khvns. Adresseavis ladet bekjendtgjøre, at Jndretningen fra dens Aabning til den 5te Juni har, efter Fradrag af Udgifterne, givet (Th. Av.)et Overskud af 2000 8.
Aarhuus Stifts-Tidende, 1844-06-14
Jmorgen Aften gives den sidste Forestilling, af Hr. Qvirin Müllers levende billeder", og bliver da bl. A. fremstillet: Mars og Venus efter Canova; Venus efter Thorvaldsen, Venus og de badende Nympher, Pandoras Toilette, Gratierne efter Thorvaldsen, samt Gudegestalterne: Jupiter, Cybele, Asien, Urania, Themis, Mercur, Flora, Hercules, Amor, Bachus, og Hebe.
Aarhuus Stifts-Tidende, 1844-06-14
- De roeskildske Jernbane=Actier gaae fra Haand til Haand, stige og falde i deres Cours, saaledes som vi tidligere have forudsagt. Det er et Spil, der endnu længe vil fortsættes, og hvorved det gaaer til omtrent som i det bekjendte Kortspil, der kaldes "Sorte Peer", hvor et fordækt Kort ombyttes mellem de Spillende, og gaaer frem og tilbage saalænge indtil Een tilsidst maa beholde det og derved bliver den Tabende Sorte Peer. Endnu er det fornemmelig Hamborgerne, der drive Spillet, men gjerne ville have de Danske til at blive Sorte Peer. (Forposten.)
Aarhuus Stifts-Tidende, 1844-06-14
Handels-Efterretninger. Af Privatbreve erfares, at en Commune i Fyen, der havde tegnet sig for 300 Actier i den fyenske Jernbane, har solgt disse med en Avance af 2 Procent, og derved tjent 600 P.
Aarhuus Stifts-Tidende, 1844-06-14
Fra Hamborg meldes, at det er meget flant med Actier i de projecterede Jernbaner og at ingen Courser derpaa vare noterede. Disconton er steget i Hamborg, til 3 3/4 PC. Tørken varede endnu ved i England. I en anden Beretning fra Hamborg hedder det: "Jernbaneactiernes skrækkelige Falden i Coursen antyder den Forvirring hvormed Pengemændene nu søge at befrie sig for disse Papirer. Saa let som det for 14 Dage siden var at faae 10 Millioner til Jernbaners Anlæg, saa vanskeligt vil det nu være at faae 10 7.
Aarhuus Stifts-Tidende, 1844-06-14
Landeiendoms-Salg. Soelberggaard ved Slagelse er i disse Dage solgt af Propr. Jensen til Forpagter Hjorth paa Egemark for 31,600 7.
Aarhuus Stifts-Tidende, 1844-06-14
Dødsfald. Fru Anna Petrea Scharling, Rasmine Lindholm, Fru Kammerraadinde Otto, Louise Wamberg, Enkefrue Tietz, Anna Bøhme; Alle i Khvn. Dorothea Lindhard i Ordrup. Louise Hammond paa Frederiksværk. Forstrand. Brammer paa Aagaard. J. G. Lehmann paa Nøragergaard. S. Herbst paa Thurebyholm. Seminarist og Gaardeier Thorsen i Ingerslev. Frederik Berenetzen (fra Corsøer) i London. Const. Toldkasserer Grønning (37 Aar) i Langenfelde.
Aarhuus Stifts-Tidende, 1844-06-14
Ved Tallotteriets 1441 Trækning i Altona udkom: No. 87. 2. 11. 59. 64.
Aarhuus Stifts-Tidende, 1844-06-14
Aarhuus, den 14de Junii. Af de foreløbige Efterretninger man har erholdt og Robbefangsten iaar erfares, at Briggen Thetis" her af Byen havde allerede fanget 2200 Robber, hvilket ansaaes for at være meget heldigt, da flere andre havde endnu slet ingen faaet, og nogle, som Ex. "Titania" af Kjøbenhavn, "Junge Martin af Flensborg, Kleine Heinrich af Glückstadt, kun fanget 4, 6 a 8 Robber.
Aarhuus Stifts-Tidende, 1844-06-14
Reisende. Med Dampsk. "Caroline Amalie til Khvn.
Aarhuus Stifts-Tidende, 1844-06-14
Kjøbmand N. Petersen, Jomfru Splid, Værtshuusholder P. Hansen, Frøken E. Friis, Skovbetjent Gemelke, Md. Schwartzloe, Handelsbet. Tjørnelund, Jfrue C. Schultz, W. Bom og Soelberg, Handelsbetjent Müller, Jfr. Jerichau, Skomagerm. Sennels, Propr. Risom, Fabrikeier Bruun, m. Frue, Handelsbetjent Schou, Høker Hansen m. Søn, Mad. Stockholm, Gaardeier Nees m. Datter, samt endeel Dækspassagerer. Jalt 36 Passagerer. Med Dampskibet "Chr. Vill." til Kallundborg: Captain v. Heierdahl, Hestehandler Schjøn. Fra Samsøe til Kallundborg: Commandeur Paludan, Mynsterskriver Stjerm, Pastor Brorson.
Aarhuus Stifts-Tidende, 1844-06-14
Prædikanter paa 2den Søndag efter Trinitatis. Høimesse. Domkirken Hr. Pastor Jespersen; Frue Kirke Hr. Consistorialraad Brix. Aftensang i Domkirken: Hr. Pastor Fonss. Paa Grund af Kirkens Reparation bliver ingen Gudstjeneste i Hospitalet.
Aarhuus Stifts-Tidende, 1844-06-14
Forlangt Jndrykkelse. Jeg tillader mig herved at meddele mine ærede Medborgere og fornemmelig de der i Nørre-Jylland og Fyen have underskrevet Petitionen om Toldgrændsens og Consumtionens Ophævelse, at fornævnte allerunderdanigste Petition i 115 Exemplarer med 6002 Underskrifter, i Løbet.
Aarhuus Stifts-Tidende, 1844-06-14
af forrige Maaned directe er indsendt til Hans Majestæt Kongen. Nebel Mølle, den 9de Juni 1844. Hans Wulff.
Aarhuus Stifts-Tidende, 1844-06-14
Bekjendtgjørelser. De ærede Herrer som have tegnet dem for Bidrag til den Afdeling af det landoeconomiske Selskab for Aarhuus Bye, ville behage at give Møde paa Raadstuen, førstkommende Mandag den 17de dennes, om Formiddagen Kl. 9, da ei uvigtige Ting ere at forhandle. Aarhuus, den 12te Juni 1844. Bestyrelsen.
Aarhuus Stifts-Tidende, 1844-06-14
Løverdagen den 15de Juni, om Aftenen Kl. 7 1/2. afholder Læseforeningen for Aarhus og Omegn en extraordinair Generalforsamling. Da der samme Aften vil blive oplæst nogle Artikler, af almeen Interesse, önskes et talrigt Møde. Directionen.
Aarhuus Stifts-Tidende, 1844-06-14
J Forstanderskabets Møde i Røgen den 8de Juni blev bl. A. forhandlet: "Et mundtligt Andragende fra Ane Kirstine Rasmussen paa Farre-Hede om lovlig Skilsmisse fra hendes bortrømte Mand Søren Tommesen. Hvad denne Sag angaaer, bliver for Forstanderskabets Vedkommende blot det Spørgsmaal at besvare: om Manden, atter skal efterlyses, uagtet alle tidligere Foranstaltninger i denne Retning have været frugtesløse, uagtet hans Opdagelse paa Petersminde, i Vibye, i Jexen, i Aarh. Mølle ikke har ført til Noget, ja, uagtet Amtm. Lindholm i Skrivelse af 23de Spt. 1842 har erklæret, at Sør. Tom ikke er en Forbryder, og at det kun er Forbrydere, som efterlyses i Aviserne. Det blev eenstemmigen besluttet, at alle Betænkeligheder skulle sættes tilside og Efterlysning finde Sted, for at sætte Præsten i Stand til at opfylde hvad Frd. af 18de Oct. 1811 befaler. Paa Amtmandens Erklæring kan saameget mindre være at reflectere, da Hs. Hob. i en Skrivelse af 27de Jan. 1843 har meddeelt den Underretning, at Amtet ikke er Øvrighed i Røgen." Maatte det nu behage Søren Tommesen at indfinde sig. Røgen, den 12te Juni 1844. Jessen, Formand.
Aarhuus Stifts-Tidende, 1844-06-14
Brandassurance-Foreningen for rørlige Eiendele i Nørre-Jylland.
Aarhuus Stifts-Tidende, 1844-06-14
Til Efterretning for Medlemmerne i Hads Herred, bekjendtgjøres herved, at Directionen har constitueret Hr. Proprietair Hagemann til Rodsteenseie som Districts forstander istedetfor Hr. Proprietair v. Engelsted, der er fratraadt denne Function paa Grund af Eiendoms-Salg. J Directionen, den 29de Mai 1844. C. Jngerslev. N. Nyholm. F. Folsach. S. Brasch. Seer. Selskabet til Hesteavlens Fremme i Veile Amt. Medlemmerne af Selskabet til Hesteavlens Fremme i Veile Amt og Omegn indbydes til et Møde i Veile Løverdagen den 29de Juni d. A., Kl. 11 om Formiddagen, for at eftersee Regnskabet for forrige Aar, og raadslaae om en Besigtelses-Afholdelse i Aar. Dette Møde, hvortil saavel de ældre Medlemmer for de første 5 Aar, som de Medlemmer der paany have tegnet sig for de næste 5 Aar indbydes, vil finde Sted i afdøde Stadshauptmand Hansens forrige Gaard ved Torvet, og ønsker man at de Lister som endnu circulere til Subskription, ved denne Leilighed eller om muligt for, maatte blive tilbagestillede, for at komme til Kundskab om hvormange Medlemmer Selskabet for Tiden tæller. Enhver som ønsker at tiltræde Selskabet er velkommen, dog ønskes Anmeldelse herom det snareste muligt. Bestyrelsen, den 3de Juni 1844.
Aarhuus Stifts-Tidende, 1844-06-14
Herved bekjendtgjøres: at ifølge allerhøieste Forordning af 24de April d. A. Tallotteritrækningerne fra 1ste Juli af i følgende Orden skulle finde Sted: Den Kjøbenhavner.
Aarhuus Stifts-Tidende, 1844-06-14
Den Altonaer.
Aarhuus Stifts-Tidende, 1844-06-14
1442de Trækning d. 2den Juli, 1575de Trækning d. 16de Juli, 1443de 13de Aug., 1576de 27de Aug., 1444de 8de Octbr., 24de Septbr. 1577de, 1445de 5te Novbr., 1578de, 19de Novbr., 1446de 17de Decbr. 1579de, 31te Decbr.
Aarhuus Stifts-Tidende, 1844-06-14
Den Wandsbecker.
Aarhuus Stifts-Tidende, 1844-06-14
1395de Trækning d. 30te Juli, 1396de 10de Septbr., 1397de - 22de October, 1398de 3die December.
Aarhuus Stifts-Tidende, 1844-06-14
Altona, d. 24de Mai 1844. Den Kongelige General=Lottodirection. En Læremoder til Asylet i Horsens søges. Lønnen er 70 aarlig, fri Bolig, 1 Favn Brænde til eget Brug; samt for Tiden en lille Have. De herpaa Reflecterende ville behage at henvende sig til Undertegnede. Horsens, den 9de Juni 1844. Borch.
Aarhuus Stifts-Tidende, 1844-06-14
Fredagen den 28de Juni førstkommende, Klokken 10 Formiddag, lader Hr. Momme ved Teglværket paa Nebel Mark ved Auction bortsælge 50,000 Stkr. Muursteen, af forskjellig Slags, og 50,000 Stkr. Torv. Hvilket herved bekjendtgjøres. Woer og Nim Herreders Contoir i Horsens, den 7de Bernth. Juni 1841.
Aarhuus Stifts-Tidende, 1844-06-14
Jnventarie-Auction. Tirsdagen den 2den Juli førstkommende, Klokken 9. Formiddag, afholdes, efter Begjæring fra Administrationen af Serritzlevgaard, Auction paa bemeldte Hovedgaard, over en Deel Sølv, Dækketøi, Linned, Senge- og Gangklæder, Kakkelovne, et Uhr med Sangværk, Meubler og Jndboe af alle Slags, en Deel meest franske og tydske Bøger, en Kalesche Vogn m. m. Hvilket herved bekjendtgjøres. Woer og Nim Herreders Contoir i Horsens, den 10de Juni 1844. Bernth.
Aarhuus Stifts-Tidende, 1844-06-14
Jfølge Begjæring af Administratorerne for Fidecommisset Serritzlevgaard, bliver Mandagen den 1ste Juli d. A., om Eftermiddagen Kl. 2, afholdt Auction paa Horsens Raadstue over en Deel, bemeldte Fideicommis tilhørende. Effecter, bestaaende af circa 1000 Lod forarbeidet Sølv, en Deel Guld, saasom Daaser, Uhre, Brystnaale og Knapper, et Speil i sølvforgyldt Ramme, et Skatol, Dækketøi, Linned, m.m. Vederhæftige Kjøbere gives 3 Maaneders Credit. Hvilket herved bekjendtgjøres. Horsens, den 8de Juni 1844. Ræder.
Aarhuus Stifts-Tidende, 1844-06-14
Fredagen den 21de Juni, Kl. 9 Formiddag, bliver, efter Begjæring af Gaardfæster Hans Mohr, afholdt offentlig Auction i hans Bopæl i Drostrup i Rund Sogn, over 2 Arbeidsheste, en Folhoppe med Føl, 3 Plage, 8 Køer, 7 Stkr. Ungqvæg, 11 Faar, 3 Vogne, 2 Plove, 3 Harver, foruden andre Avlsredskaber, samt Jndbo hvoriblandt et 8 Dages Stueuhr, Sengesteder, Sengeklæder, Kister, Skabe, Borde, Stole, en Kiedel i Grube, alle Slags Kjøkkentøi, samt Melkekar, m. m. m. Det bemærkes, at vederhæftige Kjøbere tilstaaes 12 Ugers Credit. Nørhald, Støvring og Galthen Herreders Contoir Randers, den 4de Juni 1844. Veienberg.
Aarhuus Stifts-Tidende, 1844-06-14
Ved Proclama af Dags Dato, som læses for vedkommende Retter, ere Alle og Enhver, som maatte formene at have nogen Fordring i Stervboet efter Enken Barbara Pedersdatter i Hadslund og forhen afdøde Mand, Huusmand Morten Nielsen Hylleberg, indkaldte med 12 Ugers Varsel, for at anmelde og beviisliggjøre deres Krav for mig som Skifteforvalter, hvilket herved endvidere bekjendtgjøres, med Tilføiende, at Boet foretages paa mit Contoir den 10de Juli og 28de August d. A., hver Dags Eftermiddag Kl. 2. Nørhald, Støvring og Galthen Herreders Contoir i Randers den 24de Mai 1844. Wesenberg.
Aarhuus Stifts-Tidende, 1844-06-14
Alle og Enhver, som maatte formene at have Noget at fordre i efternævnte Stervboer: 1) efter Enken Marie Kirstine Nielsdatter i Spentrup og forhen afdøde Mand, Huusmand Christen Jensen; 2) efter Tjenestepige Ellen Catrine Pedersdatter af Bruusgaard; 3) efter Enken Jnger Andersdatter i Vissing og forhen afdøde Mand, Huusmand Søren Jensen; 4) efter Kirkesanger og Skolelærer Albert Nielsen i Konsted, indkaldes herved med 12 Ugers Varsel, for at anmelde og beviisliggjøre deres Krav for mig, som Skifteforvalter. Ligeledes indkaldes med Aar og Dags Varsel Arvingerne efter de under Nr 3 og 4 nævnte Afdøde, for at iagttage deres Tarv. Boerne foretages her paa Contoiret den 24de Juni og 13de August, hver Dags Eftermiddag Kl. 2. Nørhald, Støvring og Galthen Herreders Contoir i Randers, den 24de Mai 1844. Wesenberg.
Aarhuus Stifts-Tidende, 1844-06-14
Ved Proclama af Dags Dato, der snarest muligt læses i vedkommende Under- og Overret, ere Alle og Enhver, som maatte have Noget at fordre i Stervboet efter Marie Sophie Cramer, født Nenhaus, i Nim Sogn og By, Rim Herred, Enke efter forhenværende Kjøbmand Johan Frederik Cramer i Horsens, indkaldte med 12 Ugers Varsel til for mig, som Skifteforvalter i Boet, inden foreskrevne Tids Forløb, at anmelde og beviisliggjøre saadant deres havende Krav, hvilket herved endvidere bekjendtgjøres. Woer og Nim Herreders Contoir i Horsens, den 24de Bernth. Mai 1844.
Aarhuus Stifts-Tidende, 1844-06-14
Dampskibet "Iris"
Aarhuus Stifts-Tidende, 1844-06-14
Capt. P. E. Sletting, K. M. ankommer hertil fra Kjöbenhavn Löverdagen den 15de og afgaaer igjen til Kjöbenhavn Mandagen den 17de dennes om Morgenen Kl. 6, medtagende Passagerer, Stykgods og Kreaturer. Man behage at henvende sig til Aarhus, 9de Juni 1844. A. Thomsen, Avler.
Aarhuus Stifts-Tidende, 1844-06-14
Dampskibet "Iris, Capt. P. E. Sletting. K. M. agter Søndagen den 16de dennes, om Morgenen, Klokken 6, hvis Veiret bliver smukt og et tilstrækkeligt Antal Passagerer ere anmeldte hos mig inden Löverdag Eftermiddag Kl. 6, at foretage en Lysttour til Veile Fjord, saa langt Skibet kan flyde, og tilbage hertil samme Dags Aften Kl. 9. I det Tilfælde at Lysttouren ikke kan ud föres af Mangel paa Deeltagere, da vil saadant blive bekjendtgjort ved Trommeslag Løverdag Eftermiddag efter Kl. 6, hvis Touren derimod standses formedelst Regn eller Storm, de vil der Söndag Morgen paa Skibets Fortop findes heiset et blaat og hvidt Flag. For god og underholdende Musik skal der saavidt muligt blive draget Omsorg. Der er gjort Anmodning til Veile om Baade, til at møde ved Skibet, for at landsætte og ombordbringe Passagererne for disses egen Regning. Billetter a 10 ½ Stykket faaes hos A. Thomsen, Aarhus, 10de Juni 1844. Mægler. Paa Grund af min Fraværelse fra Byen i anstundende Juni Termin anmodes de, som have Terminsaffairer at afgjøre med mig, om behagelig at henvende sig til Hr. Cancellieraad Jngerslev, der kan træffes paa Bank contoiret Tirsdag og Fredag Formiddag fra Kl. 10-1. Mine øvrige Penge- og andre Anliggender besørges af min Handelsbetjent Steenberg.
Aarhuus Stifts-Tidende, 1844-06-14
Da min Moder netop opholder sig heri Byen, saa ville man dennegang angaaende de Terminsaffairer, j pleier at besørge for hende, henvende sig til hende selv hos Enkemadame Andersen paa Graven a 225. Aarhuus, den 24de Mai 1844. Th. Funder.
Aarhuus Stifts-Tidende, 1844-06-14
Formedelst anden Bestemmelse agter jeg underhaanden at bortsælge min eiende og paaboende Gaard i Vestkjær, Ølgod Sogn, Øster-Herred, Ribe Amt, hvis Bygninger, 71 Fag, ere gode, endog til Beboelse for en Familie udenfor Bondestanden. Gaarden, hvis Beliggenhed for Afsætning af sine Producter er særdeles fordeelagtig, og som skylder af ufrit Hartkorn Ager og Eng, efter gl. Matricul 7 Tdr. 4 Skpr. 2 Fdkr. 2 3/4 Alb., ny Matricul 9 Tdr. 3 Skpr. 1 Fdkr. 2 Alb., har leermuldede Jorder, hvoraf en ubetydelig Deel er merglet, og til det øvrige kan Mergelen faaes flere Steder i Marken; deri kan aarlig nedlægges 12 Tdr. Rug, 8 Tdr. Byg, 25 Tdr. Havre, 3 Tdr. Boghvede og 5 a 6 Tdr. Kartofler. Til Gaarden bjerges circa 100 Læs Enghøe. Til denne her i Egnen bekjendte gode Eiendom, som enten strax eller til Michelsdag dette Aar kan til trædes med der nedlagte Vinter- og Foraarsæd, samt med eller uden Besætning, hører Overflødighed af Tørve skjær tæt ved Gaarden, ligesom Eiendommen betydelig kan udvides og forbedres, ved den fortrinlige Mergel. – Af Besætning kan holdes 16 Køer, 14 Stude, 8 Ung høveder, 16 Faar med Yngel og 4 a 6 Heste. Pengevilkaarene kunne blive billige. Man henvender sig til Peder Mortensen. Eieren. Vestkiær, den 2den Juni 1844. Formedelst anden Bestemmelse agter jeg underhaanden at sælge mit iboende Sted No 899 paa Volden. Mangel af Salg kan det faaes tilleie til Michaeli Flyt S. Holstebroe. tetid dette Aar.
Aarhuus Stifts-Tidende, 1844-06-14
En lille Landeiendom, 1 1/2 Miil fra Aarhuus, i en skjøn og frugtbar Egn, med Udsigt til Aarhuus=Bugten, paa Hjortshøi Mark, bestaaende af omtr. 20 Tdr. Land gode Jorder, hvortil Mærgel haves i Overflødighed og en ifjor af Nyt opført Bygning, indrettet til en Familie udenfor Bondestanden, er at faae tilkjøbs og kan strax tiltrædes. Om Eiendommens Fortrinlighed kan Kjøberen bedst overbevise sig ved at tage samme i Øiesyn. Handelen afsluttes med Eieren Snedker A. Sørensen paa Stedet.
Aarhuus Stifts-Tidende, 1844-06-14
Nogtobakker & Cigarer, saavel fine som ordinaire, faaes billig hos Chr. Liisberg.